MTC คว้ารางวัล “ความเป็นเลิศด้านการบริหารทางการเงิน”
MTC คว้ารางวัล “ความเป็นเลิศด้านการบริหารทางการเงิน” ในงาน Thailand Corporate Excellence Awards 2020 ณ โรงแรม แชงกรี-ลา โฮเทล กรุงเทพฯ
2 ธ.ค. 2563

บริษัท เมืองไทย แคปปิตอล จำกัด (มหาชน) หรือ MTC ได้รับรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในงาน Thailand Corporate Excellence Awards 2020 สาขาความเป็นเลิศด้านการบริหารทางการเงิน (Financial Management Excellence) ทั้งนี้ ได้รับเกียรติจากพลเอก ประยุทธ์ จันทร์โอชา นายกรัฐมนตรี เป็นประธานมอบรางวัล โดยมี นายปริทัศน์ เพชรอำไพ รองกรรมการผู้จัดการ เป็นผู้แทนบริษัทฯ ขึ้นรับรางวัล ณ โรงแรม แชงกรี-ลา โฮเทล กรุงเทพฯ
สำหรับรางวัลประเภท Distinguished Award นี้ แสดงให้เห็นว่า บริษัทฯ มีความสามารถบริหารทางการเงินดีเด่น และเป็นที่ยอมรับจากผู้บริหารระดับสูงขององค์กรธุรกิจชั้นนำของประเทศ ซึ่งจัดโดยสมาคมการจัดการธุรกิจแห่งประเทศไทย (TMA) ร่วมกับสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย และงานดังกล่าวจัดขึ้นเมื่อเร็วๆนี้